section_heading: Brak
paragraph_text: Zaruke nisu bile bez kontroverzi; Filip nije imao financijski status, bio je rođen u inozemstvu (iako je bio britanski podanik koji je služio u Kraljevskoj mornarici tijekom Drugog svjetskog rata) i imao je sestre koje su se udale za njemačke plemiće s nacističkim vezama. Marion Crawford je napisala: ''Neki od kraljevih savjetnika nisu ga smatrali dovoljno dobrim za nju. Bio je princ bez doma ili kraljevstva. Kasnije biografije izvijestile su da je Elizabetina majka u početku imala rezerve prema braku, te je Filipa nazivala nadimkom Hun''. U kasnijem životu, međutim, kraljica majka rekla je biografu Timu Healdu da je Philip bio engleski džentlmen.lijevo|mini|237x237px|Elizabeta i Filip, 1950.Prije braka, Filip se odrekao svojih grčkih i danskih titula, službeno prešao iz grčkog pravoslavlja u anglikanstvo, te je preuzeo ime poručnika Filipa Mountbattena, uzevši prezime britanske obitelji svoje majke. Neposredno prije vjenčanja, dobio je titulu vojvode od Edinburgha.<ref> Elizabeta i Filip vjenčali su se 20. studenoga 1947. u Westminsterskoj opatiji. Dobili su 2500 vjenčanih darova iz cijelog svijeta. U poslijeratnoj Britaniji nije bilo prihvatljivo da Filipove tri sestre budu pozvane na vjenčanje, a nije bio pozvan ni bivši kralj Eduard.